సి.మాధవరెడ్డి

సి.మాధవరెడ్డి, తెలంగాణ రాష్ట్రానికి చెందిన రాజకీయ నాయకుడు, మాజీ పార్లమెంట్ సభ్యుడు, మాజీ శాసనసభ సభ్యుడు. తెలుగుదేశం పార్టీ తరపున ఆదిలాబాదు లోకసభ నియోజకవర్గం నుండి 1వ మరియు 8వ లోక్‌సభలలో పార్లమెంట్ సభ్యుడిగా ప్రాతినిధ్యం వహించాడు.

జననం, విద్య 
మాధవరెడ్డి 1924, ఆగస్టు 22న తెలంగాణ రాష్ట్రం, మంచిర్యాల  జిల్లా, భీమారం మండలంలోని ఆరేపల్లి గ్రామంలో జన్మించాడు. ఇతని తండ్రి పేరు నరసింహారెడ్డి. ఉస్మానియా యూనివర్సిటీలో చదివి ఎంఏ పట్టా అందుకున్నాడు. వృత్తి రీత్యా వ్యవసాయవేత్త.

వివాహం 
మాధవరెడ్డికి 1954లో లక్ష్మితో వివాహం జరిగింది. వీరికి ముగ్గురు కుమారులు, ఒక కూతురు.

రాజకీయ జీవితం 
ఆదిలాబాద్ లోకసభ నియోజకవర్గం నుంచి (సోషలిష్టు పార్టీ తరపున) ఎన్నికైన మొదటి (1952-1957) పార్లమెంట్ సభ్యుడు మాధవరెడ్డి. 1962లో కాంగ్రెస్ పార్టీ తరపున బోథ్ శాసనసభ నియోజకవర్గం పోటిచేసి భారత కమ్యూనిస్టు పార్టీ అభ్యర్థి రాజా రెడ్డిపై 5,754 ఓట్ల మెజారిటీతో ఆంధ్ర ప్రదేశ్ శాసనసభ సభ్యుడిగా కూడా గెలుపొందాడు. 1984 నుండి 1989 వరకు తెలుగుదేశం పార్టీ తరపున 8వ లోక్‌సభకు పార్లమెంట్ సభ్యుడిగా పనిచేశాడు.

తన రాజకీయ జీవితంలో, మాధవరెడ్డి అనేక రాజకీయ పార్టీలతో అనుబంధం కలిగి ఉన్నాడు. సోషలిస్ట్ పార్టీ, ప్రజా సోషలిస్ట్ పార్టీ, ఇండియన్ నేషనల్ కాంగ్రెస్, జనతా పార్టీ, తెలుగుదేశం పార్టీలలో సభ్యుడిగా ఉన్నాడు.

పదవులు 
 1952-57లో 1వ లోకసభకు, 1984-89లో 8వ లోకసభకు ఆదిలాబాదు లోకసభ నియోజకవర్గం లోక్‌సభ సభ్యులు.
 సభ్యులు, ఆంధ్రప్రదేశ్ శాసనసభ (1962-67)
 చైర్మన్, రాష్ట్ర ప్రజా సోషలిస్టు పార్టీ (1952-56)
 చైర్మన్, APSSIDC లిమిటెడ్ (1968-73)
 డైరెక్టర్, NSIC, న్యూఢిల్లీ (1970-72)
 చైర్మన్, ప్రభుత్వ, జాయింట్ వెంచర్ కంపెనీలు

రచనలు 
 హైదరాబాద్ లో స్వాతంత్ర్య పోరాటం (ఉర్ధూ రచన)

ఇతర వివరాలు 
 యు.ఎస్.ఏ, యు.కె, జపాన్, దక్షిణ ఆసియాలో కొన్ని దేశాలు సందర్శించాడు
 హైదరాబాద్ రాష్ట్రంలో స్వాతంత్ర్య పోరాటంలో పాల్గొన్నాడు

మూలాలు 

8వ లోక్‌సభ సభ్యులు
1924 జననాలు
తెలుగుదేశం పార్టీ రాజకీయ నాయకులు
1వ లోక్‌సభ సభ్యులు
పార్టీలు ఫిరాయించిన రాజకీయ నాయకులు
మంచిర్యాల జిల్లా రాజకీయ నాయకులు
ఆదిలాబాదు జిల్లా (సంయుక్త ఆంధ్రప్రదేశ్) నుండి ఎన్నికైన లోక్‌సభ సభ్యులు
ఆదిలాబాదు జిల్లా నుండి ఎన్నికైన ఆంధ్రప్రదేశ్ శాసన సభ్యులు
ఆంధ్రప్రదేశ్ శాసన సభ్యులు (1962)